REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/236-23

24. oktobar 2023. godine

B e o g r a d

Z A P I S N I K

21. SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 23. OKTOBRA 2023. GODINE

Sednica je počela u 9,00 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Veroljub Matić, Milica Obradović, Milosav Milojević, Milija Miletić, Momir Stojilković, mr Akoš Ujhelji, dr Nenad Mitrović, Dejan Ignjatović, Milovan Jakovljević i Ilo Mihajlovski.

Sednici je prisustvovao zamenik člana Odbora: Đorđo Đorđić (zamenik dr Anne Oreg).

Sednici nisu prisustvovali članovi Odbora: Dragan Jovanović, Dijana Radović, Zoran Sandić, Miroslav Aleksić i Marko Ristić, niti njihovi zamenici.

Sednici su prisustvovali predstavnici Ministarstva poljoprivrede, šumarstva i vodoprivrede: Dušanka Golubović, državni sekretar, Milica Đurđević, državni sekretar, Milica Neđić, pomoćnik ministra Sektora za pravne i normativne poslove, Vedrana Ilić, pomoćnik ministra Sektora za međunarodnu saradnju, Nebojša Milosavljević, direktor Uprave za zaštitu bilja.

Odbor je jednoglasno (11 za) usvojio sledeći:

D n e v n i r e d:

1. Razmatranje Predloga zakona o potvrđivanju Sporazuma o mehanizmima prehrambene sigurnosti na Zapadnom Balkanu, koji je podnela Vlada (broj 011-2036/23 od 20. oktobra 2023. godine).

Prva tačka dnevnog reda - Razmatranje Predloga zakona o potvrđivanju Sporazuma o mehanizmima prehrambene sigurnosti na Zapadnom Balkanu.

Dušanka Golubović, državni sekretar je rekla da Sporazum o mehanizmima prehrambene sigurnosti na Zapadnom Balkanu predstavlja nadogradnju na Sporazum iz 2021. godine, a odnosi se na veterinarsku, fitosanitarnu i politiku bezbednosti hrane i hrane za životinje. Pitanje prehrambene sigurnosti bi trebalo da se dodatno zaštiti kroz jedan ovakav sporazum, gde Republika Srbija, Severna Makedonija i Republika Albanija garantuju da se određene restriktivne mere između njihovih transakcija, kada su u pitanju pre svega prehrambeni proizvodi, neće odnositi i da će prehrambena sigurnost dodatno biti garantovana činjenicom da će se u tom smislu zemlje potisnice ovog sporazuma obavezati da pomažu u situacijama eventualne nestabilnosti kada je u pitanju snabdevanje poljoprivrednim proizvodima, odnosno hranom.

U diskusiji su učestvovali narodni poslanici: Marijan Rističević i Milovan Jakovljević.

Odbor je većinom glasova (11 za, 1 protiv), a na osnovu člana 156. stav 3. Poslovnika Narodne skupštine zaključio da podnese Narodnoj skupštini sledeći

I z v e š t a j

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o mehanizmima prehrambene sigurnosti na Zapadnom Balkanu.

Za izvestioca Odbora na sednici Narodne skupštine određen je Marijan Rističević, predsednik Odbora.

Pošto drugih pitanja i predloga nije bilo, sednica je zaključena u 9,10časova.

Sastavni deo ovog zapisnika čini obrađeni tonski snimak sednice Odbora, a video zapis se nalazi na internet stranici Narodne skupštine.

SEKRETAR PREDSEDNIK

Branka Zlatović Marijan Rističević